kardosdrur/scandi-wiki huggingface dataset:
Sigrid Neiiendam

Sigrid Marie Elisabeth Neiiendam, født Andersen (31. maj 1868 på Gedved Seminarium – 25. januar 1955 på Frederiksberg) var en dansk skuespillerinde, gift med Robert Neiiendam.
 
Sigrid Neiiendam gennemgik Elevskolen og debuterede 1. september 1891 som Anne Kandstøbers i "Barselstuen" på Det kongelige Teater, som i de følgende sæsoner ikke gav hende lejlighed til kunstnerisk udvikling. Efter 1896 at være brudt igennem på Dagmarteatret ved sin friske og djærve udførelse af den jyske Johanne i "Ungdomsleg", forlod hun scenen og deltog i de følgende år i arbejdet på Rødkilde Højskole, hvor hendes fader var forstander.

Tilskyndet af William Bloch modtog hun 1900 et tilbud fra Folketeatret, og i de følgende 11 sæsoner åbenbarede hun her en frodig og hjertevarm komik i så uens roller som den lattermilde Wulfdine i "Thummelumsen", dem djærve Trine i "Tvillinger", den robuste Lensgrevinde i "Den Bestøvlede Kat", den myndige Inger i "Sind" og den fortrykte kone i "Gryden".

I 1911 blev hun atter ansat ved Nationalscenen og uddybede der sin stilfærdige kunst i roller, der sjældent stod i første række, men som hun evnede at individualisere og give et personligt præg, navnlig når det rørende forenes med det komiske (Morgiane i "Aladdin", Madam Smidt i "Affæren", Tante To i "Skærmydsler").

Sigrid Neiiendam var ikke mindst værdifuld for fremstillingen af Ludvig Holberg’s komedier (fx Nille i "Erasmus Montanus"; Gunild i "Mester Gert Westphaler"; Magdelone i "Den Stundesløse", Gedske Klokkers og Else David Skolemesters i "Barselstuen";. hendes skuespil heri var ikke af traditionsbevarende, men nyskabende art og understøttedes af hendes solide kendskab til landets ulige dialekter.

I 1943 udkom hendes memoirer "Sigrid Neiiendam fortæller" hos Povl Branner.

Kilder

Eksterne henvisninger 
 
Sigrid Neiiendam i Dansk Kvindebiografisk Leksikon forfattet af Svend Christiansen på Lex.dk

Teaterskuespillere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Sala

Sala kan henvise til flere artikler:
 Šaľa – en by i det sydvestlige Slovakiet
 Sala (Sverige) – en by i landskapet Västmanland i Västmanlands län i Sverige
Johannes Nielsen

Carl Johannes Nielsen (født 14. september 1870 på Hindholm Højskole, død 20. december 1935) var en dansk skuespiller, sceneinstruktør og teaterdirektør. Han var bror til L.C. Nielsen,

Nielsen blev 1890 student og året efter elev ved det kongelige Teater, hvor han optrådte i nogle småroller og efter en flerårig afbrydelse, i hvilken han drev spredte universitetsstudier, 
omsider debuterede 1. marts 1897 som Arv i Maskeraden. Bondekarlens maske kunde Nielsen bære, men lunet fattedes; derimod fik hans lyriske talent en smuk udfoldelse, da han 1897—99 virkede ved Folketeatret, navnlig som Pastor Sang i Over Evne I, hvor hans mandige udtryk for naturglæde og tro førte ham frem i første række blandt tidens sceniske ungdom. 1899 afbrød Nielsen sin virksomhed og modtog ansættelse som økonomiinspektør ved det kongelige Teater og som medhjælper ved sceneinstruktionen, men 1904 vendte han tilbage til Folketeatret, der i de følgende år høstede gavn af den udvikling, han havde gennemgået som William Blochs elev. Nielsen formede nu en del udmærket sammenstemte forestillinger, særlig af landlig art, for eksempel Sind, Pigernes Alfred og Den røde Hane, og skønt hans karakteriserende skuespillerevne ikke var betydelig, skabte han enkelte levende typer, for eksempel den sølle havarist Möllmark i Byens Stolthed, den stejle bondekarl i Sind og den forpinte ægtemand i Samson og Dalila. 1908—12 var Nielsen direktør for Folketeatret, der 1911—12 lededes i forening med Dagmarteatret, men da denne uheldige konstellation ophørte, indtraadte Nielsen sammen med Adam Poulsen i direktionen for Dagmarteatret, hvorfra han, der ogsaa i nogle somre styrede Friluftsteatret, 1914 blev ansat som artistisk direktør for Nationalscenen. Ihvorvel han også her formede enkelte smukke forestillinger, for eksempel Einar Christiansens Fædreland, beherskede han dog ikke den vanskelige stilling, og skønt han udførte et omfattende repertoire, vedblev hans periode på Folketeatret at være den lødigste i kunstnerisk henseende. Efter sparekommissionens indgreb 1922 blev Nielsens direktorat afsluttet; frem for at fortsætte som skuespiller ved Nationalscenen foretrak han at modtage en biografteaterbevilling og optræde som gæst på privatscenerne i provinserne og København, senest (1924) på Casino. 1925—26 var han instruktør ved Alléteatret.

Kilder 

 

Det Kongelige Teaters direktører
Teaterskuespillere fra Danmark
Danskere i 1800-tallet
Danskere i 1900-tallet
Sala kommun

Sala kommune ligger i landskaperne Västmanland og Uppland i länet Västmanlands län i Sverige. Kommunens administrationscenter ligger i byen Sala.

Byer 
Sala kommune har syv byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Christian Nielsen (skolemand)

Morten Christian Nielsen (født 24. juli 1835 i Skibsted ved Aalborg - 15. december 1891 på Hindholm Højskole) var en  dansk højskolemand. 

Nielsen var søn af en snedker, i hvis fag han begyndte at 
arbejde; men da hans Hu stod til Bogen, kom 
han paa Jonstrup Seminarium, hvorfra han 
1856 blev dimitteret, og blev straks ansat ved 
Garnisonsskolen i Altona. hvorfra han efter 
en toaarig Virksomhed blev kaldet til Lærer 
ved Hindholm Folkehøjskole og Medhjælper 
ved Opdragelsesanstalten paa Holsteinsminde. 
Som Løjtnant deltog ban i Krigen 1864, blev 
Krigsfange ved Dybbøls Fald og fremhævedes af 
Overkommandoen for Mod og Udholdenhed i Kampen. 
Efter Krigens Ophør vendte han tilbage til 
sin Lærergerning og overtog 1867 paa egen 
Haand Skolen, ligesom han 1870 indtraadte 
i Bestyrelsen for Holsteinsminde, hvilken han 
ledede; til 1879, da L. Budde afløste ham. 
Ved Siden af sin betydelige Højskolevirksomhed 
(han havde til Tider henimod 200 Elever) fik han 
dog Lejlighed til litterære Sysler. 
Han udgav Maanedskriftet »Hindholm« (1863-83), 
»Holsteinsminde, philantropiske Meddelelser« (1876) 
samt i Oversættelse »Om Dannelse og Selvopdragelse« 
af Channing (1866). N. kæmpede ivrig for 
Forsvarssagen og Skyttebevægelsen samt for 
Afholdssagen. Han kan betegnes som »den 
betydeligste Højskolemand uden for den grundtvigske Kreds«.

Kilder 

 

Folkehøjskolelærere fra Danmark
Lærere fra Danmark
Danskere i 1800-tallet
Jean de Madre

Jean De Madre De Loos (17. september 1862 – 2. januar 1934) var en britisk polospiller som deltog i OL 1900 i Paris.

Madre vandt en sølvmedalje i polo under OL 1900 i Paris. Han var med på holdet BLO Polo Club Rugby som kom på en andenplads i poloturneringen. Holdet bestod af spillere fra både Storbritannien og USA. De andre på holdet var Walter Buckmaster og Frederick Freake fra Storbritannien og Walter McCreery fra USA.

Eksterne henvisninger 
 Jean de Madre Biography and Olympic Results – Olympics at Sports-Reference.com  

Polospillere fra Storbritannien
Walter McCreery

Walter Adolph McCreery (13. august 1871 i Zürich – 8. november 1922) var en amerikansk polospiller som deltog i OL 1900 i Paris.

McCreery vandt en sølvmedalje i polo under OL 1900 i Paris. Han var med på holdet BLO Polo Club Rugby som kom på en andenplads i poloturneringen. Holdet bestod af spillere fra både Storbritannien og USA. De andre på holdet var Walter Buckmaster, Frederick Freake og Jean de Madre fra Storbritannien.

Eksterne henvisninger 
 Walter McCreery Biography and Olympic Results – Olympics at Sports-Reference.com  

Polospillere fra USA
Ferdinand Lindgreen

Ferdinand Ludvig Vilhelm Lindgreen (1770, døbt 10. april, København - 18. juni 1842, København) var en dansk skuespiller. 

Lindgreen, som var halvbroder til Danmarks betydeligste skuespillerinde i 18. århundrede. Caroline Walter, meldte sig 17 år gammel til debut på det Kongelige Teater, men blev først syngeskolar og medvirkede i operaen som korist; samtidig med at han nød Frederik Schwarz' dramatiske undervisning, forberedte han sig til studentereksamen, og da han havde bestået denne, debuterede han 19. november 1790 som Frontin i Den forlibte Autor og Tjener. Lindgreen vakte straks opmærksomhed ved sit livfulde minespil og sin stærke, meget bøjelige stemme, men det var dog først, da han kort efter spillede Holbergs pantsatte bondedreng, at publikum ret fik øjet op for hans begavelse. De landlige erfaringer, han havde erhvervet, mens han gik i Roskilde Skole, kom ham her til gode. Han mestrede den sjællandske dialekt til fuldkommenhed og kendte bondens væsen, og ugedagen efter fremstillede han som Henrik i Maskeraden en modsætning til den pantsatte bondedreng, en typisk knægt fra hovedstaden, snarrådig og tungerap. Han fik snart et stort repertoire, og efter at Gjelstrup 1804 havde taget sin afsked, stod Lindgreen i en menneskealder som Teatrets ypperste komiske skuespiller af national art. Han var først og fremmest Holberg-fremstiller og gengav med lige stor naturlighed Henriks adrætte vittighed som Arvs sindige lunhed; han udførte også andre roller i Holbergs komedier, for eksempel Mester Gert Westphaler, Jakob i Erasmus Montanus, et par Jeronimusser og sit livs hovedværk: genfødselen af Jeppe på Bjerget (25. februar 1805). I denne som i andre Holberg-figurer var hans kunst både bevarende og nyskabende. Med troskab gengav han de mange småtræk, han havde set hos forgængerne, og med sine urdanske væsensegenskaber nationaliserede han disse klassiske skikkelser. Lindgreen fik derfor stor betydning for den danske scenes Holberg-tradition. Han var både korrekt og frodig, tro mod replikkerne og rig på lune. Også udenfor Holberg havde Lindgreen et omfattende repertoire, i hvilket hans gemyt syrnet af realistisk sanddruhed skabte mange nuancerede figurer, snart bredt-komiske, snart tørt-snurrige i skuespil, som ikke opføres mere; kun tragisk alvor og fornem værdighed var fremmed for hans trinde skikkelse og joviale væsen. 

1817 udnævntes Lindgreen til instruktør og fik i denne egenskab navnlig betydning for sin bedste elev og arvtager Ludvig Phister. Han fordrede af ham især korrekt smagfuldhed og lærte ham at afsky overdrivelse; hvis Phister dristede sig til at forandre replikken, plejede Lindgreen at sige: "Nå, så Du vil være vittigere end Holberg!" – en sætning, som Phister senere anvendte overfor sin elev Olaf Poulsen. 1. januar 1838 fejrede Lindgreen under stor hyldest sit 50 års jubilæum som Rapid i Den hjemkomne Nabob, og 6. december samme år optrådte han sidste gang som broder Sup i Bødkeren.

Referencer

Kilder 

 

Teaterskuespillere fra Danmark
Danskere i 1700-tallet
Danskere i 1800-tallet
Robert Fournier-Sarlovèze

Mortimer Henri Robert Fournier-Sarlovèze (14. januar 1869 i Paris – 18. juli 1937) var en fransk politiker og polospiller som deltog i OL 1900 i Paris.

Fournier-Sarlovèze vandt en bronzemedalje i polo under OL 1900 i Paris. Han var med på holdet Bagatelle Polo Club de Paris som kom på en tredjeplads i poloturneringen. Holdet bestod af spillere fra både Frankrig og Storbritannien. De andre på holdet var Maurice Raoul-Duval og Édouard Alphonse James de Rothschild fra Frankrig og Frederick Agnew Gill fra Storbritannien.

Eksterne henvisninger 
 Robert Fournier-Sarlovèze Biography and Olympic Results – Olympics at Sports-Reference.com  

Politikere fra Frankrig
Polospillere fra Frankrig
Västkustbanan

Västkustbanan er en svensk jernbane mellem Göteborg og Malmö – og derefter videre over Øresund til Danmark (syd om Lund er banen fælles med jernbanen fra Stockholm). Til 1990'erne var banen enkeltsporet det meste af vejen, men nu er banen med dobbeltspor. I januar 2001 byggedes ca. 35 km om mellem Helsingborg og Kävlinge, hvorved Landskrona kom med på banen. (Byen hade tidligere kun sportrafik mod Lund og Malmö). Ved Hallandsåsen bygges stadig (november 2012) på
den dobbeltsporede tunnel der for længst skulle have stået klar. Først omkring 2018 regner man med at denne del af banen kan trafikeres.
Men der er stadig problemet med delen Ängelholm – Helsingborg, hvor der kun er dobbeltspor ved tre lokale stationer. Ved indkørslen til Helsingborg fra nord drejer enkeltsporet meget skarpt, så togene kun kan køre omkring 30 km/t. Banen er elektrificeret hele vejen.

Drift 
Lyntoget fra Oslo "Lynx" brugte banen nogle få år, i begyndelsen af 00'erne. Derefter blev den klassiske linje København – Oslo lukket.
DSB First tabte store penge på at køre Re-togstrafik (i Sverige "Øresundstog") i Sverige. Det skyldes dog hovedsageligt at man bød for lavt bud på trafikken (der også omfattede tog til Karlskrona og Kalmar. Den sidstnævnte linje havde også dårlige passagertal).
Svenske SJ har også haft problemer da de kørte IC-tog Malmö – Hässleholm – Halmstad – Göteborg. Linjen blev nedlagt efter få år.
Re-togene køres i dag av Veolia og banen bruges i Skåne af de lokale Pågatåg til Ängelholm.

Eksterne kilder og henvisninger 
 Västkustbanan med kort på trafikverket.se

Jernbanestrækninger i Sverige
Skinnskattebergs kommun

Skinnskattebergs kommun ligger i landskapet Västmanland i länet Västmanlands län i Sverige. Kommunens administrationscenter ligger i byen Skinnskatteberg.

Ved kommunereformen i 1952 blev de tre tidligere kommune Hed, Gunnilbo og Skinnskatteberg lagt sammen til det som i dag udgør Skinnskattebergs kommun.

Byer 
Skinnskatteberg kommune har to byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Frederick Agnew Gill

Frederick Agnew Gill (9. juli 1873 – 4. juni 1938) var en britisk polospiller som deltog i OL 1900 i Paris.

Gill vandt en bronzemedalje i polo under OL 1900 i Paris. Han var med på holdet Bagatelle Polo Club de Paris som kom på en tredjeplads i poloturneringen. Holdet bestod af spillere fra både Frankrig og Storbritannien. De andre på holdet var Robert Fournier-Sarlovèze, Maurice Raoul-Duval og Édouard Alphonse James de Rothschild fra Frankrig.

Eksterne henvisninger 
 Frederick Agnew Gill Biography and Olympic Results – Olympics at Sports-Reference.com  

Polospillere fra Storbritannien
Manuel de Escandón

José Manuel María del Corazón de Jesús Escandón y Barrón (13. august 1857 – 13. december 1940) var en mexicansk polospiller som deltog i OL 1900 i Paris.

Escandón vandt en bronzemedalje i polo under OL 1900 i Paris. Han var med på det mexicanske hold som kom på en tredjeplads i poloturneringen.

Hans brødre Eustaquio de Escandón og Pablo de Escandón var også med på holdet.

Eksterne henvisninger 
 Manuel de Escandón Biography and Olympic Results – Olympics at Sports-Reference.com  

Polospillere fra Mexico
Pablo de Escandón

José Pablo Eustaquio Manuel Francisco Escandón y Barrón (4. maj 1856 – 31. marts 1926) var en mexicansk polospiller som deltog i OL 1900 i Paris.

Escandón vandt en bronzemedalje i polo under OL 1900 i Paris. Han var med på det mexicanske hold som kom på en tredjeplads i poloturneringen.

Hans brødre Manuel de Escandón og Eustaquio de Escandón var også med på holdet.

Eksterne henvisninger 
 Pablo de Escandón Biography and Olympic Results – Olympics at Sports-Reference.com  

Polospillere fra Mexico
Finn Geneser

Finn Geneser (død d. 7. august 2018) blev uddannet læge ved Aarhus Universitet i 1965. I 1975 modtag han medicinsk doktorgrad i hjerneforskning. Han er bedst kendt på de danske medicinstudier for sit forfatterskab af Genesers Histologi. Geneser har undervist og eksamineret histologi, samt været censor i faget ved Københavns Universitet og Syddansk Universitet.

Kildehenvisninger 

 

Læger fra Danmark
Athalia Reumert

Athalia Anna Henriette Reumert, født Flammé (5. oktober 1858 i København – 29. september 1952 sammesteds) var en dansk ballerina, gift med Elith Reumert, mor til Poul Reumert.

Athalia Reumert kom 1865 på Balletskolen ved det Kongelige Teater, hvor hun, vejledet af Bournonville, debuterede 17. februar 1875 som Therese i "Søvngængersken". Hun sejrede ved det temperament, den energiske livfuldhed og tekniske kunnen, hun ejede i lidenskabelige partier som Asta i "Fjeldstuen" og troldfrøkenen i "Et Folkesagn". Efter 20. november 1894 at være kommet til skade i et dansedivertissement af "Troubadouren" måtte hun ved sæsonens slutning tage sin afsked.

Kilder 

 

Balletdansere fra Danmark
Danskere i 1800-tallet
Danskere i 1900-tallet
Personer fra København
Salmonsens
Diamantina

Diamantina er en by og kommune i delstaten Minas Gerais i det østlige Brasilien. Hele kommunen har cirka 46.000 indbyggere hvoraf ca. 2 tredjedele bor selve byen. 

Byen blev grundlagt tidligt i 1700-tallet under navnet "Arraial do Tijuco" og har i dag en velbevaret gammel bydel i brasiliansk barockstil. Diamantinas gamle bydel blev i 1999 optaget på UNESCOs Verdensarvsliste. Som navnet antyder var byen under 1700- og 1800-tallet centrum for diamantbrydning.

Eksterne henvisninger 

 UNESCO World Heritage Centre - Historic Centre of the Town of Diamantina 

Verdensarvsområder i Brasilien
Minas Gerais
Byer i Brasilien
Sigrid Dyekjær

Sigrid Helene Dyekjær (født 28. september 1969) er en dansk filmproducent.

Hun har især gjort sig bemærket med dokumentarfilmene The Monastery, Daisy Diamond, Det gode liv og Svend.

Sammen med filminstruktørerne Pernille Rose Grønkjær, Mikala Krogh, Eva Mulvad og Phie Ambo etablerede hun i 2007 produktionsselskabet Danish Documentary, hvor hun er filmproducent.

Hun blev i 2015 uddelt Ib-prisen for sit virke.

Filmografi 
 2002 When the War Is Over (TV dokumentar) (medproducer)
 2002 Omveje til frihed (dokumentarfilm)
 2002 John og Mia (kortfilm)
 2003 Livsforsikringen (kortfilm)
 2004 Min morfars morder (dokumentarfilm)
 2005 Freeway (dokumentarfilm)
 2006 Gambler
 2006 The Monastery (The Monastery: Mr. Vig and the Nun) (dokumentarfilm om Jørgen Laursen Vig)
 2007 Daisy Diamond
 2007 Mechanical Love (dokumentarfilm)
 2008 Gaven
 2009 Cairo skrald (dokumentarfilm)
 2010 Det gode liv (The Good Life) (dokumentarfilm)
 2010 Usynlige Venner
 2011 Love Addict (dokumentarfilm)
 2011 Svend (dokumentarfilm om Svend Auken)
 2012 I Am Breathing (dokumentarfilm) (medproducer)

Eksterne henvisninger 
 Danish Documentary

Kilder 

Filmproducere fra Danmark
Filminstruktører fra Danmark
Danskere i 1900-tallet
Danskere i 2000-tallet
Personer i Kraks Blå Bog
John Day Fossil Beds nationalmonument

John Day Fossil Beds nationalmonument ligger i den østlige del af delstaten Oregon i USA. Foruden at være et naturskønt område er området et af de rigeste fundsteder for fossiler.

De fundne fossiler er særdeles velbevarede og omfatter både planter og pattedyr, der levede i tidsrummet fra Eocæn for omkring 54 millioner år siden til Miocæn for cirka 6 millioner år siden. Der er blandt andet fundet metasequoia (33 millioner år gamle), heste og kameler (15 millioner år gamle)

Se også 
 Evolution
 Gyldent søm
 National Park Service

Eksterne links 
 Active Science & Spectacular Scenery. National Park Service
 Finding fossils in John Day. Geotimes

Oregon
Fossiler
Semiramis

Semiramis eller Semiramide er en opera i to akter af Gioachino Rossini.
Librettoen af italieneren Gaetano Rossi er baseret på Voltaires tragedie Semiramis, som igen er baseret på legenden om Semiramis af Babylon. Operaen blev førsteopført i Teatro La Fenice i Venedig den 3. februar 1823.

Eksterne links 
 Det kongelige teaters opførelse af Semiramis 2012-2013

Referencer 

Operaer på italiensk
Skinnskatteberg

Skinnskatteberg er en by i Västmanlands län i Sverige. Den er administrationsby i Skinnskattebergs kommun og i 2010 havde byen 	2.287 indbyggere. Byen er et gammelt centrum for minedrift og jernindustri.

Byen ligger cirka 55 kilometer nordvest for Västerås.
Denis St. George Daly

Denis St. George Daly (5. september 1862 – 16. april 1942) var en irsk polospiller som deltog i OL 1900 i Paris.

Daly blev olympisk mester i polo under OL 1900 i Paris. Han var med på holdet Foxhunters Hurlingham som vandt poloturneringen. Holdet bestod af spillere fra både Storbritannien og USA. De andre på holdet var John Beresford og Alfred Rawlinson fra Storbritannien og Foxhall Parker Keene og Frank MacKey fra USA.

Eksterne henvisninger 
 Denis St. George Daly Biography and Olympic Results – Olympics at Sports-Reference.com  

Polospillere fra Irland
Walter Buckmaster

Walter Selby Buckmaster (16. oktober 1872 – 30. oktober 1942) var en britisk polospiller som deltog i OL 1900 i Paris og 1908 i London.

Buckmaster vandt en sølvmedalje i polo under OL 1900 i Paris. Han var med på holdet BLO Polo Club Rugby som kom på en andenplads i poloturneringen. Holdet bestod af spillere fra både Storbritannien og USA. De andre på holdet var Frederick Freake og Jean de Madre fra Storbritannien og Walter McCreery fra USA.

Otte år senere vandt han endnu en sølvmedalje i polo under OL 1908 i London. Han var med på holdet Hurlingham Club som kom på en andenplads i poloturneringen. De andre på holdet var Frederick Freake, Walter Jones og John Wodehouse.

Eksterne henvisninger 
 Walter Buckmaster Biography and Olympic Results – Olympics at Sports-Reference.com  

Polospillere fra Storbritannien
John Hardress Lloyd

John Hardress Lloyd (14. august 1874 – 28. februar 1952) var en irsk polospiller som deltog i OL 1908 i London.

Lloyd vandt en sølvmedalje i polo under OL 1908 i London. Han var med på holdet Ireland som kom på en andenplads i poloturneringen. De andre på holdet var John Paul McCann, Percy O'Reilly og Auston Rotherham.

Eksterne henvisninger 
 John Hardress Lloyd Biography and Olympic Results – Olympics at Sports-Reference.com  

Polospillere fra Irland
Leopoldo Saínz de la Maza

Leopoldo Saínz de la Maza Gutiérrez-Solana y Gómez de la Puente (født 22. december 1879, død 3. februar 1954) var en spansk polospiller. som deltog to olympiske lege i 1920'erne.

Saínz de la Maza spillede før første verdenskrig primært polo i England. Han deltog sammen med brødreparrene Álvaro og José de Figueroa samt Hernando og Jacobo Fitz-James for Spanien i polo ved OL 1920 i Antwerpen. Kun fire nationer deltog, så første kamp var samtidig semifinale. Her vandt spanierne 13-3 over USA (her spillede Álvaro de Figueroa ikke), mens finalen stod mod Storbritannien, der vandt en tæt kamp 13-11 (her sad José de Figueroa over).

Saínz de la Maza deltog også i OL 1924 i Paris, hvor fem hold deltog. Turneringen blev afgjort i en alle-mod-alle konkurrence, hvor spanierne i øvrigt stillede op med Álvaro de Figueroa og hans anden bror, Luis de Figueroa samt Hernando Fitz-James, Justo San Miguel og Rafael Fernández. Spanierne tabte klart mod både USA, Argentina og Storbritannien, men vandt selv klart over Frankrig, hvorved de blev nummer fire.

Saínz de la Maza var ven af kong Alfons 13., der udnævnte ham til Conde de la Maza (greve af la Maza). Han var godsejer, forretningsmand og politiker. Hans søn, der også hed Leopoldo og var Conde de la Maza, var ligeledes en habil polospiller, der modsat faderen primært spillede i Spanien.

Der afholdes en årlig poloturnering, Conde de la Maza-turneringen, i Santa Maria Polo Club i Sotogrande, Spanien.

Referencer

Eksterne henvisninger 

Polospillere fra Spanien
Deltagere for Spanien ved sommer-OL 1920
Deltagere for Spanien ved sommer-OL 1924
Olympiske sølvmedaljevindere fra Spanien
The Black Dots of Death

The Black Dots of Death er et amerikansk band dannet af Shawn Crahan fra Slipknot.

Nu metal-grupper
Rockgrupper fra USA
Rapcoregrupper
Build a Bridge

Build a Bridge er en sang fra bandet Limp Bizkit. sangen minder ikke om nogen anden Limp Bizkit sang på trods af at Build a Bridge er en ballade.

Rocksange
Singler fra 2003